Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkeztutako galdera, Navarplumako enpresa batzordeak eskatutakoari dagokionez egindako edo aurreikusitako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Arantxa lzurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak otsailaren 21eko Osoko Bilkuran erantzun dezan:

Orain dela gutxi Navarplumako enpresa batzordea etorri zen Parlamentura, eta bizi duten egoera azaldu ziguten.

Lan-bilkura horretan bi eskari egin zituzten. Alde batetik, Nafarroako Gobernuari eskatu zioten bitartekotza egin dezan enpresaren zuzendaritzaren aitzinean, konponbide batera heltzeko. Eta beste alde batetik, enpresek jasotzen dituzten laguntzen gaineko kontrol-mekanismoak ezagutzearen eta aplikatzearen beharra azpimarratu zuten, lan-arloko araudia betetzen dutela bermatzeko.

Gobernuari galdetzen diogu ea zer jarduketa egin duen edo eginen duen langileek eskatutakoari dagokionez.

Iruñean, 2019ko otsailaren 14an

Foru parlamentaria: Arantxa lzurdiaga Osinaga